Techninė specifikacija
	Techninis parametras
	Preliminarus reikalavimas
	Rinkos dalyvio siūlomi duomenys ir pastabos

	Automobilio kategorija
	M1 kategorijos keleivinis automobilis.
	

	Būklė
	Naujas, neeksploatuotas.
	

	Sėdimų vietų skaičius
	Ne mažiau kaip 7 sėdimos vietos, įskaitant vairuotoją.
	

	Didžiausioji leidžiamoji bendroji masė
	Ne didesnė kaip 3 500 kg. Automobilis turi būti tinkamas vairuoti turint B kategorijos vairuotojo pažymėjimą.
	

	Variklio tipas
	Visiškai elektrinis automobilis (BEV).
	

	Traukos baterijos talpa
	Gamintojo deklaruojama traukos baterijos talpa – ne mažesnė kaip 70 kWh. Rinkos dalyvis nurodo gamintojo deklaruojamą bendrąją ir naudingąją baterijos talpą. Jeigu gamintojas skelbia tik vieną reikšmę, nurodoma, ar ji bendroji, ar naudingoji.
	

	Nuvažiuojamas atstumas
	Siūlomo automobilio konkrečios komplektacijos nuvažiuojamas atstumas pagal kombinuotą WLTP ciklą – ne mažesnis kaip 330 km viena pilna įkrova. Reikšmė pagrindžiama gamintojo techniniais duomenimis arba transporto priemonės atitikties dokumentais.
	

	AC įkrovimo galia
	Ne mažesnė kaip 11 kW.
	

	DC greitojo įkrovimo galia
	Ne mažesnė kaip 100 kW.
	

	Įkrovimo kabelis
	Komplekte turi būti pateiktas Mode 3 / Type 2 AC įkrovimo kabelis.
	

	Keleivių durys
	Ne mažiau kaip vienos slankiojančios šoninės keleivių durys dešinėje automobilio pusėje.
	

	Keleivių sėdynės
	Visos 7 sėdimos vietos turi būti orientuotos važiavimo kryptimi.
	

	Sėdynių paviršiai
	Keleivių sėdynių paviršiai turi būti drėgmei atsparūs, lengvai valomi ir tinkami dezinfekuoti paviršiams skirtomis priemonėmis. Reikalavimas gali būti užtikrinamas gamykline apdaila arba konkrečiam automobilio modeliui pritaikytais apsauginiais užvalkalais, netrukdančiais sėdynių ir saugos sistemų veikimui. Nurodoma siūloma medžiaga arba užvalkalų gamintojas ir modelis.
	

	Keleivių salono klimatas
	Automobilyje turi būti šildymo ir oro kondicionavimo sistema.
	

	Parkavimo pagalba
	Galinio vaizdo kamera ir priekiniai bei galiniai parkavimo atstumo jutikliai.
	

	Garantija automobiliui
	Ne trumpesnė kaip 2 metai arba 100 000 km, priklausomai nuo to, kas sueina anksčiau.
	

	Garantija traukos baterijai
	Ne trumpesnė kaip 7 metų arba 150 000 km, priklausomai nuo to, kas sueina anksčiau. Pateikiamos gamintojo baterijos garantijos sąlygos ir nurodoma garantijoje taikoma minimalios likutinės baterijos talpos riba, jeigu tokia riba nustatyta.
	

	Garantinis aptarnavimas
	Garantinis aptarnavimas ir remontas turi būti užtikrinamas Kauno mieste. Jeigu garantinio serviso Kauno mieste nėra, tiekėjas savo sąskaita organizuoja automobilio pristatymą į garantinį servisą ir grąžinimą Perkančiajai organizacijai.
	

	Registracija ir perdavimas
	Automobilis perduodamas įregistruotas Lietuvos Respublikoje Perkančiosios organizacijos vardu ir visiškai paruoštas eksploatuoti. Į kainą turi būti įtraukti pristatymo, paruošimo ir registravimo kaštai.
	

	Dokumentai ir komplektacija
	Kartu su automobiliu perduodami naudojimo instrukcija popierine arba elektronine forma, garantijos dokumentai ir ne mažiau kaip 2 automobilio raktai.
	

	Pristatymo vieta
	Hipodromo g. 13, Kaunas.
	

	Pristatymo terminas
	Ne vėliau kaip iki 2026 m. gruodžio 31 d.
	



